Potraga za bin Ladenom se nastavlja nesmanjenom jačinom - 2003-09-11
Zvaničnici američke vlade kažu da je al-Qaida sada podjednako opasna, ako ne i opasnija nego što je bila prije terorističkih napada 11.
Ovo je najnoviji video snimak Osame bin Ladena. Objavila ga je juče katarska tv mreža al-Jazeera, čiji glasnogovornik kaže da je traka snimljena prije oko 4 mjeseca. Na snimku se bin Laden i njegov najbliži saradnik, Ayman al-Zawahiri, vide kako pješače niz kamenitu padinu na nepoznatoj lokaciji. U tonskoj izjavi koja je stigla zajedno sa videom, govornik, za koga kažu da je sam bin Laden - odao je još jednom počast otmičarima koji su 11. septembra 2001. godine izvršili terorističke napade na Ameriku. Medjunarodna potraga za bin Ladenom se i dalje nastavlja, ali se - po riječima visokorangiranih američkih zvaničnika omča i sužava. Vjeruje se da se on skriva na području od 100 kvadratnih kilometara u pakistanskoj oblasti Warizistan - uz granicu sa Afghanistanom. Akbar Ahmed je bivši pakistanski vladin zvaničnik koji je bio nadziravao upravo tu teritoriju. AHMED: To je vrlo odbojno područje - geografski, planine i jaruge, a tu obitavaju i dva divlje okrutna plemena. Pod zaštitom lokalnih plemenskih starješina, nedavno je jedan producent ABC-a prokrstario tim regionom. Vidio je, kaže, planinske domove ljudi za koje su mu rekli da su al-Qaidini operativci, te natpise koji slave talebanskog lidera Mula Omara, koji se vjerovatno i sam ovdje krije. Prošao je tržnice i prodavnice za koje vlasti vjeruju da Bin Laden i njegove pristalice tu nabavljaju šta im treba. Priča se da je najmanje osmoro ljudi ubijeno u gradu Angoor Ada, pod sumnjom da su američki obavještajci. Dick Clarke je stručnjak za anti-terorizam. CLARKE: Većina ljudi na tom području voli bin Ladena i oni će i dalje štititi bin Ladena i njegovu organizaciju. Da bi slao svoje poruke, izbjegavajući američke špijunske avione i satelite, Osama bin Laden često koristi kurire na kamilama. Američke snage, zvanično, nemaju dozvolu za da udju u Pakistan. Ali, one su blizu, odmah preko afganistanske granice. Samo nekoliko američkih obavještajaca je u Pakistanu, gdje zajedno sa lokalnom vojskom prikupljaju obavještajne informacije. Pod jakim pritiskom Amerike i Afghanistana, pakistanske snage su ušle u Waziristan - pokušavajući da udju u trag talebanskim i al-Qaidinim borcima. Juna prošle godine, nakon sastanka sa predsjednikom Bushom, pakistanski predsjednik Perwez Musharraf je izjavio da njegova vlada čini izuzetne napore da otkrije Osamu bin Ladena. MUSHARRAF: Kad se bilo koji al-Qaidin operativac pojavi ovdje mi ga progonimo. I ako se bin Laden pojavi ili pokuša da predje granicu, sigurno je da ćemo krenuti za njim. Ne bih da špekuliram, ali je sasvim moguće da on često prelazi granicu. Pakistanske trupe, medjutim, rijetko silaze sa glavnih cesta, po dogovoru sa lokalnim plemenskim vodjama. Pakistanski ministar unutrašnjih poslova, Faisal Saleh, kaže da to samo otežava pretraživanje terena. SALEH: Hendikepirani smo u našim operacijama. Nema smisla poricati tako nešto. Za sada Osama bin Laden može da se osjeća sigurnim tamo gdje je, ali on je tu ipak izoliran, u nemogućnosti da lako komunicira sa podredjenima - od kojih su mnoge već pohavatali američki agenti. U medjuvremenu, FBI vjeruje da ova četvorica planiraju neki napad na Sjedinjene Države ili američke interese u inostranstvu. Vlasti neznaju gdje su. Larry Medford, nadležan za antiterorističko djelovanje pri FBI-u. MEDFORD: Oni su još uvije veoma opasna organizacija, i mi moramo imati aktiviranu odbranu... Postoji i dalje zabrinutost da bi dvojica medju njima moglada pokušaju da izvrše napad i bez odobrenja rukovodstva al-Qaide. Saudijski zvaničnici pretpostavljaju da je Zubayr Rimi - jedan og glavnih organizatora majskog napada u Riyadhu. Drugi osumnjičeni je tokom ispitivanja otkrio da Rimi pokušava da stvori novu zavjeru za otmice aviona sa aerodroma koji nemaju dobru zaštitu. I, konačno, danas, na drugu godišnjicu septembarskih napada - mjere sigurnosti su i dalje veoma jake, naročito na aerodromima i državnim zgradama.